stanford-oval/wikipedia huggingface dataset:
Tuvalun pääministeri

Tuvalun pääministeri on Tuvalun hallituksen päämies. Pääministerin valitsee parlamentti, jonka vaalit ovat neljän vuoden välein. Pääministeri valitsee hallituksen, johon hän voi valita korkeintaan kymmenen jäsentä. Parlamentti pystyy erottamaan pääministerin epäluottamuslauseen jälkeen.
Tuvalulla on itsenäisyytensä aikana ollut neljätoista pääministeriä, joista kaksi on ollut virassa kahdesti. Nykyinen pääministeri on Kausea Natano.
| 0 | 1 | 2 | 3 |
| --- | --- | --- | --- |
|  | Nimi | Astui virkaansa | Luopui virastaan |
| 1 | Toaripi Lauti | 1. lokakuuta 1978 | 8. syyskuuta 1981 |
| 2 | Tomasi Puapua | 8. syyskuuta 1981 | 16. lokakuuta 1989 |
| 3 | Bikenibeu Paeniu | 16. lokakuuta 1989 | 10. joulukuuta 1993 |
| 4 | Kamuta Latasi | 10. joulukuuta 1993 | 24. joulukuuta 1996 |
| 5 | Bikenibeu Paeniu (2. kerta) | 24. joulukuuta 1996 | 27. huhtikuuta 1999 |
| 6 | Ionatana Ionatana | 27. huhtikuuta 1999 | 8. joulukuuta 2000 |
| 7 | Lagitupu Tuilimu | 8. joulukuuta 2000 | 24. helmikuuta 2001 |
| 8 | Faimalaga Luka | 24. helmikuuta 2001 | 14. joulukuuta 2001 |
| 9 | Koloa Talake | 14. joulukuuta 2001 | 2. elokuuta 2002 |
| 10 | Saufatu Sopoanga | 2. elokuuta 2002 | 27. elokuuta 2004 |
| 11 | Maatia Toafa | 27. elokuuta 2004 | 14. elokuuta 2006 |
| 12 | Apisai Ielemia | 14. elokuuta 2006 | 29. syyskuuta 2010 |
| 13 | Maatia Toafa (2. kerta) | 29. syyskuuta 2010 | 24. joulukuuta 2010 |
| 14 | Willy Telavi | 24. joulukuuta 2010 | 1. elokuuta 2013 |
| 15 | Enele Sosene Sopoaga | 1. elokuuta 2013 | 19. syyskuuta 2019 |
| 16 | Kausea Natano | 19. syyskuuta 2019 |  |
Timo Karhuniemi

Timo Kalervo Karhuniemi (29. elokuuta 1931 Helsingin maalaiskunta – 23. lokakuuta 1982 Ontario, Kanada) oli suomalainen nuortenkirjailija.
Karhuniemen vanhemmat olivat Paavo Karhuniemi ja Lempi Karhuniemi. Karhuniemi muutti Kanadaan 1960.
Teoksia

Savua Saimaalla : seikkailukertomus. Karisto 1952
Meidän koulu jyllää. Karisto 1952
Timo Karttinen

Timo Tapani Karttinen (s. 1965) on Fortumin entinen talousjohtaja. Hänet korvasi talousjohtajana Markus Rauramo.
Hänen ansiotulonsa kunnallisverotuksessa 2006 olivat 4,5 miljoonaa euroa ja kunnallisvero noin 790 000 euroa. Hän oli vuonna 2006 kolmanneksi suurin Helsingin kunnallisverojen maksaja Fortumin silloisen toimitusjohtajan Mikael Liliuksen ja Fortumin silloisen talousjohtajan Juha Laaksosen jälkeen.
Karttinen toimi Fortumin toimitusjohtajan sijaisena, kun Tapio Kuula jäi uusiutuneen syövän vuoksi sairauslomalle joulukuussa 2014.
Aiheesta muualla

Helsingin Sanomien hakukone tuloista ja varallisuudesta Timo Karttinen 2004 ja 2006
Trient

Trientin alkulähde on Glacier du Trient -jäätikkö.
Trient on Lounais-Sveitsissä, Valais'n kantonissa virtaava Rhônen sivujoki, joka saa alkunsa Ranskan ja Sveitsin raja-alueelta. Pääjoki, Trient, alkaa Sveitsin puolen jäätiköiltä. Sivujoen, Eau Noiren alkulähteet ovat Ranskassa, Chamonix'n pohjoispuolella. Trient laskee Rhôneen Vernayaz'ssa, Martignyn kaupungin pohjoispuolella.
Trient virtaa loppuosaltaan syvässä kanjonissa, joka on matkailukohde.
Vesivoima

Trientin vesistössä on kaksi patojärveä: Lac d'Emosson ja Lac de Vieux Emosson. Veden potentiaalienergia muutetaan sähköksi neljässä vesivoimalaitoksessa, joiden teho on yhteensä lähes 400 MW:
Châtelard-Vallorcine, 105 MW
Châtelard-Barberine, 98 MW
La Bâtiaz, 85 MW
Vernayaz, 92 MW
Châtelardin voimalat ovat pumppuvoimalaitoksia, jonka pumppausteho on yhteensä 72 MW. Voimalaitosten vuosituotanto on keskimäärin 800 GWh energiaa.
Aiheesta muualla

Trientin kanjonin ylittävä silta
Tony Arima

| Tony Arima> Henkilötiedot |
| --- | --- |
Syntynyt: 9. huhtikuuta 1961 Helsinki
Kuollut: 8. joulukuuta 2005 (44 vuotta) Orimattila
Kansalaisuus:   Suomi
Jääkiekkoilija
Lempinimi:  Tiikeri
Pelipaikka:  oikea laitahyökkääjä
Maila:  vasen
Pituus:  174 cm
Paino:  77 kg
Pelaajaura
Pääsarjaura:  1979–1995
Aik. seurat:  Jokerit (SM-liiga + 1-divisioona) HIFK (SM-liiga) Hockey-Reipas (SM-liiga) Vantaa HT (1-divisioona) Junkkarit HT (1-divisioona) Centers (1-divisioona) Reipas Lahti (SM-liiga) Karhu-Kissat (1-divisioona) Helsinki Lightning (2-divisioona) Titaanit (1-divisioona)
NHL-varaus:  150. varaus, 1981 Colorado Rockies
Tony Matti Juhani Arima (9. huhtikuuta 1961 Helsinki – 8. joulukuuta 2005 Orimattila) oli suomalainen jääkiekkoilija. Hän pelasi laitahyökkääjänä SM-liigassa vuosina 1979–1995 Jokereissa, HIFK:ssa,  Lahden Hockey-Reippaassa ja Reipas Lahdessa. SM-kultaa hän voitti HIFK:ssa vuonna 1983. Colorado Rockies varasi hänet NHL:n varaustilaisuudessa kahdeksannella kierroksella vuonna 1981 numerolla 150, mutta pelaamassa häntä ei kuitenkaan koskaan Pohjois-Amerikan kaukaloissa nähty.
Laitahyökkääjä Arima edusti Suomea vuoden 1983 MM-kisoissa, jossa hän kuului muilta osin alle odotusten pelanneen Suomen pirteimpiin hyökkääjiin. Suomi oli kisoissa seitsemäs. Loukkaantuminen esti osallistumisen vuoden 1984 olympialaisiin. Kaikkiaan Arima pelasi 31 A-maaottelua.
Suoraviivaisesta ja ärhäkästä pelitavastaan tunnettu Arima siirtyi Jokereista HIFK:hon kauden 1981 keväällä. Samassa yhteydessä Jokereista HIFK:hon siirtyivät myös hänen pelikaverinsa Anssi Melametsä ja SaiPan kasvatti Aarre-Kari Kourula. Tämä oli sen kevään kohusiirto. Vaikka Arima oli Jokereiden kasvatti ja edusti urallaan myös lahtelaista Reipasta tämän kahdella eri nimellä, häntä pidettiin kannattajien keskuudessa erityisesti legendaarisena HIFK-pelaajana.
Lisäksi hän pelasi yhden kauden 1-divisioonassa Kalajoen Junkkareissa sekä hajanaisia ”vuokrapelejä” Vantaa HT:ssa, Pietarsaaren Centersissä, Junkkareissa ja Helsingin Karhu-Kissoissa.
Varsinaisen uransa jälkeen Tony Arima pelasi vielä 2-divisioonassa Helsinki Lightningissa, joka nimestään huolimatta toimi Keravalla, ja joitakin pelejä Kotkan Titaaneissa.
Peliuransa päättymisen jälkeen Tony Arima muutti Orimattilaan. Hän teki itsemurhan 44-vuotiaana joulukuussa 2005. Hänet on haudattu Maunulan uurnalehtoon.
Transkarpatia (albumi)

| Transkarpatia Darzamat |
| --- | --- | --- |

Studioalbumin tiedot
 Äänitetty : syyskuussa 2005 Maq Records
 Julkaistu: 19. joulukuuta 2005
 Tuottaja(t): Andy La Rocque Darzamat
 Tyylilaji: sinfoninen black metal goottimetalli
 Kesto: 50.19
 Levy-yhtiö: Metal Mind Productions
Darzamatin muut julkaisut
| Semidevilish 2004 | Transkarpatia 2005 | Solfernus' Path 2009 |
Transkarpatia on puolalaisen sinfonisen black metalin yhtyeen Darzamatin neljäs studioalbumi, joka on julkaistu vuonna 2005.
Kappaleet

Sanguinarius – 1.23
Vampiric Prose – 3.26
Hallucinations – 3.57
Inhumatus – 1.08
The Burning Times – 4.43
Letter to Hell – 3.30
Blackward – 4.02
Recurring Yell – 5.11
Araneum – 0.50
Labyrinth of Anxiety – 3.56
Virus – 5.27
The Old Form of Worship – 2.52
Tempted by Rot – 4.36
Tribute to... – 5.18
Kokoonpano

Nera – laulu
Rafał "Flauros" Góral – laulu
Krzysztof "Chris" Michalak – kitara
Bacchus – bassokitara
Darkside – rummut
Patryk "Spectre" Kumór – kosketinsoitin
Aiheesta muualla

Transkarpatia (albumi) Discogsissa. (englanniksi)
Albumi Transkarpatia (albumi) Encyclopaedia Metallum -sivustolla (englanniksi)
Tuula Uuttu

Tuula Maria Kaarina Uuttu (28. kesäkuuta 1945 Helsinki – 18. joulukuuta 2012) oli suomalainen käsi- ja pesäpalloilija. Uuttu edusti mestaruussarjatasolla Helsingin IFK:ta käsipallossa ja Puna-Mustia pesäpallossa.
Saavutuksia > Käsipallo

Suomen mestaruus sisäpelissä 1964, 1967, 1969, 1970, 1972 ja ulkopelissä 1963–1967
6 SM-hopeaa ja yksi pronssi
PM-kisoissa 1967 ja 1970, joissa yhteensä 6 maaottelua
Saavutuksia > Pesäpallo

Suomen Mestaruus 1970, 1972, 1974, 1975, 1976
Hopeaa 1966-69, 1971 ja 1973 sekä pronssia 1965
Pesäpallon etenijäkuningatar (2): 1967, 1971
6 Itä-Länsi -ottelua (1969, 1970, 1971, 1973, 1974, 1975)
Tuntemiskyky

Tuntemiskyky on mielenfilosofiassa ja tekoälyn tutkimuksessa käytetty termi. Termiä on käytetty tietoisuuden tutkimuksessa kuvaamaan kykyä saada aistikokemuksia, joista länsimaiset filosofit käyttävät nimitystä kvalia. Itämaisessa filosofiassa tuntemiskyky on metafyysinen termi, jota käytetään kaikista kunnioitusta ja huolenpitoa vaativista asioista. Tieteiskirjallisuudessa käsitettä on usein käytetty synonyyminä ihmiselle, tarkoittaen "ihmis-astetta tai ihmistä korkeampaa älykkyyttä".
Käännös suomeksi
Tuntemattoman primaarikasvaimen syöpä

Tuntemattoman primaarikasvaimen syöpä (CUP, engl. Cancer of unknown primary) viittaa syöpätautiin, joka todetaan etäpesäkkeen perusteella ilman, että primaarikasvaimen sijaintia saadaan selville. Tuntematonta alkuperää olevia syöpiä on syöpätapauksista 3–5 %. Sairauden toteamishetkellä potilaiden mediaani-ikä on 60 vuotta; miehillä tuntemattoman primaarikasvaimen syöpä on hieman yleisempi kuin naisilla. Ennuste on näissä tapauksissa huono; jäljellä olevan eliniän mediaani on 4–12 kuukautta. Jotkut potilaat kuitenkin sairastavat parempiennusteista tautimuotoa; 10 % potilaista on elossa viiden vuoden kuluttua diagnoosista. Joskus primaarikasvain löydetään potilaan vielä eläessä tai ruumiinavauksessa; usein se on pieni nodula keuhkoissa tai sappi-/haimatiehyissä.
Yli puolet tuntemattoman primaarikasvaimen syöpää sairastavista potee useaan kohteeseen levinnyttä tautia, mutta lopuilla etäpesäkkeellä on vain yksi sijainti, joka tyypillisimmin on maksassa, luustossa tai imusolmukkeissa. 60 % tuntemattoman primaarikasvaimen syövistä on adenokarsinoomia. Lymfoomaa tai melanoomaa ei luokitella tuntemattoman primaarikasvaimen syöväksi, vaikka sairauden alkuperäinen sijainti ei olisi selvillä.
Suurimmalla osalla potilaista on taustallaan tupakointia; monesti primaarikasvain ruumiinavauksessa löydetäänkin elimestä, jonka syöpäriskiä tupakointi kohottaa. Oireet riippuvat etäpesäkkeiden sijainnista. Tyypillisiä oireita edenneissä syövissä ovat heikkous, väsymys, ruokahaluttomuus ja laihtuminen.
Tulkkilan koulu

| Tulkkilan koulu |
| --- | --- |
Sijainti:  Koulukatu 2, Kokemäki
Koordinaatit:  61°15.41′N, 22°21.03′E
Tyyppi:  alakoulu
Rehtori:  Tarja Sivula
Luokat:  1–5
Oppilaita:  n. 260
Verkkosivut
Tulkkilan koulu on Kokemäellä sijaitseva alakoulu, jossa toimii luokat 1–5 sekä esiopetus. Koulun rehtorina toimii Tarja Sivula. Koulussa on noin 260 oppilasta.
Kouluun kuuluu kolme rakennusta. Puukoulu on valmistunut vuonna 1872, kivikoulu on rakennettu 1953 ja liikuntahalli on valmistunut 2016.
Universaali aaltofunktio

Universaali aaltofunktio on Hugh Everettin väitöskirjassaan The Theory of the Universal Wave Function (suom. 'universaalin aaltofunktion teoria') esittelemä kvanttifysiikan termi. Se muodostaa peruskäsitteistön kvanttimekaniikan monimaailmatulkinnasta. Se on saanut osakseen myös uutta tutkimusta. Alkuräjähdyskosmologian alkutiloja selittäessään James Hartle ja Stephen Hawking johtivat erikoisratkaisun Wheeler–DeWitt-yhtälöön.[lähde? ]
Toyota Supra (2019)

| Toyota Supra A90 |
| --- | --- |

Valmistustiedot
Valmistusmaa:   Itävalta
Valmistaja:  Toyota
Valmistusvuodet:  2019–
Korimalli:  3-ovinen coupé
Luokka:  S-segmentti
Edeltäjä:  Toyota Supra (A80)
Teknisesti samankaltaisia:  BMW G01 BMW G02 BMW G05 BMW G06 BMW G07 BMW G11 BMW G15 BMW G16 BMW G20 BMW G22 BMW G29 BMW G30 BMW G32
Tekniset tiedot
Pohjalevy:  BMW CLAR
Moottori:  R4 R6
Iskutilavuus:  2,0–3,0 l
Polttoaine:  bensiini
Vetotapa:  takaveto
Vaihteisto:  6-vaihteinen manuaali 8-vaihteinen automaatti
Toyota Supra A90 on Toyota Supran viidennen sukupolven malli, jota on valmistettu vuodesta 2019 lähtien. Se korvasi edeltäneen A80-mallin, jonka valmistus oli päättynyt vuonna 2002. Uusi Supra on kehitetty yhteistyössä BMW:n kanssa, ja se on teknisesti hyvin läheistä sukua BMW Z4 (G29) -mallille. Molempia autoja valmistetaan Magna Steyrin tehtaalla Itävallan Grazissa.
Toyota Supra A90 (2019–) > Suunnittelu ja konseptimallit

Ensimmäisen kerran spekulaatiot uudesta Suprasta lähtivät liikkeelle, kun Toyota esitteli Detroitin autonäyttelyssä tammikuussa 2007 FT-HS-konseptimallin. Malli ei koskaan edennyt tuotantovaiheeseen, mutta vuonna 2011 esitellyssä Toyota GT86 -mallissa sovellettiin konseptiauton muotoilukieltä. Valmistaja totesi vuoden 2011 lopulla, ettei se halunnut kiirehtiä Supran seuraajan markkinoille tuomisessa, vaan halusi nähdä kuinka vasta esitelty pienempi GT86 pärjäisi markkinoilla. GT86-mallin pääsuunnittelija Tetsuya Tada kertoi, että hänellä olisi suunnitelmissa kehittää kaksi uutta urheiluautomallia, joista toinen sijoittuisi kooltaan GT86:n ala- ja toinen yläpuolelle. Toinen niistä olisi luultavasti Supran seuraaja. Tadan kertoman mukaan suunnitelman toteutuksesta ei kuitenkaan tässä vaiheessa ollut varmuutta.
Detroitin autonäyttelyssä tammikuussa 2014 Toyota esitteli FT-1-konseptiauton, jonka muotoilu antoi vihjeitä tulevasta uudesta Suprasta. Sen ulkomuotoon oli haettu inspiraatiota muun muassa Toyota 2000GT -mallista. Geneven autonäyttelyssä maaliskuussa 2018 esiteltiin Supra Racing Concept, joka oli jo lähempänä tulevaa tuotantomallia. Saman vuoden heinäkuussa järjestetyssä Goodwood Festival of Speed -tapahtumassa oli esillä lähes tuotantovalmis malli, mutta se oli vielä naamioitu, jotteivat kaikki muotoilun yksityiskohdat paljastuisi.
Toyota Supra A90 (2019–) > Tuotantomalli

Lopullinen tuotantoversio esiteltiin Detroitin autonäyttelyssä tammikuussa 2019. Se perustuu BMW:n kehittämälle modulaariselle CLAR-pohjalevylle, jota käytetään useimmissa valmistajan malleissa. Moottorina on BMW:n turboahdettu kuusisylinterinen 3,0-litrainen bensiinimoottori teholtaan 335 hevosvoimaa. Voimansiirtona on ZF:n kahdeksanportainen automaattivaihteisto ja takaveto. Toyota ei alun perin suunnitellut manuaalivaihteisen Supran tuomista markkinoille, vaikkakin sisarmalli BMW Z4:ään on saatavana myös manuaalivaihteisto. Edeltäjästään poiketen autossa ei ole takaistuimia, vaan se on kaksipaikkainen. Useimmat sisustuksen komponentit on lainattu suoraan BMW:ltä. Japanin markkinoilla Supra on saatavana myös turboahdetulla nelisylinterisellä 2,0-litraisella moottorilla, jonka teho on SZ-mallissa 194 hevosvoimaa ja SZ-R-mallissa 254 hevosvoimaa. Nelisylinteristen mallien saapumista Eurooppaan ei ole vahvistettu.
Huhtikuussa 2022 Toyota ilmoitti tuovansa manuaalivaihteiston saataville kuusisylinterisen moottorin yhteyteen vuosimallista 2023 alkaen. Nelisylinterinen malli on siis jatkossakin aina automaattivaihteinen.
Moottoriurheilussa

Vuodesta 2020 lähtien on valmistettu 50 GT4-luokituksen mukaista GR Supra GT4 -mallia. Vuoden 2022 lopulla ilmoitettiin päivitysmallista GT Supra GT4 EVO kaudelle 2023.
Super GT -sarjassa käytetään GT500-luokituksen mukaista GR Supra -mallia.
Aiheesta muualla

Kuvia tai muita tiedostoja aiheesta Toyota Supra (2019) Wikimedia Commonsissa
Tunteminen

Tunteminen voi viitata joko:
tuntoaistiin, esimerkiksi ”tunnen kipua”
tunteeseen, esimerkiksi ”tunnen rakkautta”
tietämiseen, esimerkiksi ”tunnen tien”
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tunteminen”, voi hakea sivunnimihaulla, laajalla sivunnimihaulla tai tekstihaulla.
The Hu (yhtye)

The Hu Rock am Ring -festivaaleilla 2019.
The Hu on mongolialainen rock-yhtye, joka on perustettu vuonna 2016 Ulan Batorissa, Mongoliassa. Yhtyeen musiikkia on luonnehdittu muun muassa perinteisen mongolialaisen folkmusiikin ja länsimaisen rock-musiikin yhdistelmäksi. Yhtyeen musiikissa on esillä erilaisia perinteisiä mongolialaisia instrumentteja, kuten morin huur -jousisoitin, tobshuur-kielisoitin sekä tumur khuur -huuliharppu. Lisäksi yhtyeen laulajat sisällyttävät musiikkiinsa perinteistä mongolialaista kurkkulaulantaa.
Yhtyeen jäsenet > Varsinaiset jäsenet

The Hu -yhtyeen perustivat alun perin musiikkituottaja Dashka yhdessä alkuperäisjäsenten kanssa. Yhtyeen varsinaiset jäsenet ovat TS. ”Gala” Galbadrakh, G. ”Jaya” Nyamjantsan, N. ”Temka” Temuulen ja B. ”Enkush” Enkhsaikhan.
Gala toimii yhtyeen pääsolistina ja kurkkulaulajana. Lisäksi hän soittaa yhtyeessä morin huuria. Gala aloitti klassisen musiikin opiskelun jo 11-vuotiaana musiikkiopistossa, josta hän siirtyi myöhemmin opiskelemaan konservatorioon. Hän on myös suorittanut maisterin tutkinnon perinteisestä musiikista ja morin huurin soitosta sekä soittanut kyseistä soitinta Mongolian kansallisessa orkesterissa.
Jaya soittaa erityisesti puhallinsoittimia, kuten perinteistä mongolialaista tumur khuur -huuliharppua sekä tsuur-huilua. Myös hän toimii yhtyeen kurkkulaulajana. Jaya on työskennellyt myös musiikinopettajana Mongolian State Conservatoryssa, jossa yhtyeen jäsenet tapasivat.
Temka soittaa yhtyeen kielisoitinta, tobshuuria.
Enkush on myös yhtyeen kurkkulaulaja ja soittaa morin huuria.
Yhtyeen jäsenet tapasivat alun perin Ulan Batorissa sijaitsevassa, musiikkiin ja tanssiin painottuvassa konservatoriossa. Kaikilla yhtyeen jäsenillä on vähintään kandidaatintutkinto musiikista.
Yhtyeen jäsenet > Kiertuejäsenet

Yhtyeen varsinaisten jäsenten lisäksi siihen kuuluvat myös kiertueille osallistuvat jäsenet:
Jambaldorj ”Jamba” Ayush – kitara ja taustalaulu
Nyamdavaa ”Davaa” Byambaa – basso ja taustalaulu
Unumunkh ”Ono” Maralkhuu – lyömäsoitin, tumur khuur ja taustalaulu
Odbayar ”Odko” Gantumur – rummut
Yhtyeen nimi ja tyyli

Yhtyeen nimi Hu tulee mongolin kielen ihmistä tarkoittavasta sanasta. Kyseinen sana valikoitui bändin nimeksi, sillä he halusivat korostaa, että heidän musiikkinsa on tarkoitettu kaikille ihmisille. Jaya on kertonut, että bändi haluaa heidän musiikkinsa yhdistävän erilaisia ihmisiä.
Yhtyeen jäsenet kuvailevat musiikkiaan hunnirockiksi. Hunni viittaa muinaiseen mongolialaiseen valtakuntaan, ja heidän musiikissaan onkin esillä muun muassa vanhoja mongolialaisia sotahuutoja ja runoja.
Jaya on kommentoinut yhtyeen mongolialaisia perinteitä korostavaa musiikkia: ”Mongolialaisina meidät on kasvatettu kunnioittamaan vanhempia sekä historiaa. Emme ole tässä pelkästään omien tekojemme seurauksena. Meitä edeltäneet sukupolvet ovat tasoittaneet tietä.”
Yhtyeen läpimurto ja kansainvälinen huomio

The Hu saavutti nopeasti mainetta jo heidän kahdella ensimmäisellä singlellään ”Yuve Yuve Yu” ja ”Wolf Totem”, jotka julkaistiin vuonna 2018. Molempien kappaleiden musiikkivideot keräsivät nopeasti miljoonia katselukertoja Youtube-videopalvelussa. Jo ennen heidän debyyttialbuminsa The Gereg (2019) julkaisua yhtyeellä oli takanaan Euroopan kiertue sekä kolmen kuukauden mittainen kiertue sovittuna Yhdysvalloissa.
Yhtye on kiinnittänyt myös englantilaisen musiikkilegenda Elton Johnin huomion. John on kertonut olevansa yhtyeen fani ja suitsuttanut, ettei ole vuosiin kuullut mitään niin tuoretta musiikin saralla.
Yhtyeen läpimurto ja kansainvälinen huomio > The Gereg (2019)

The Gereg on yhtyeen debyyttialbumi, joka julkaistiin vuonna 2019. Albumi sisältää 9 kappaletta mukaan lukien singlet ”Yuve Yuve Yu” ja ”Wolf Totem”. Jälkimmäinen kappale on saanut uutta väriä levyn deluxe-versiolla, sillä yhdysvaltalainen Jacoby Shaddix Papa Roach -yhtyeestä laulaa kyseisellä raidalla. Deluxe-versiolle on saatu myös naisenergiaa, sillä Halestorm-yhtyeen Lzzy Hale laulaa levyn ”Song of Women” -kappaleella.
Suomessa albumi ylsi sijalle 8. Suomen virallisella listalla.
Yhtyeen läpimurto ja kansainvälinen huomio > Hu’s in the Kitchen

Yhtyeen Youtube-kanavalla esitetään musiikin lisäksi heidän ruoanlaittoaan. Kiertueella ollessaan bändin jäsenet kokkaavat yhdessä ja kuvaavat siitä videoita. Videoilla nähdyt reseptit ovat mongolialaisia, ja Gala on kommentoinut: "Me haluamme mongolialaisen kulttuurin lähettiläinä jakaa eri asioita Mongolian kulttuurista ja elämäntavasta, emmekä pelkästään soittaa mongolialaista musiikkia."
Suomessa

The Hu on esiintynyt Suomessa vuoden 2023 Tuska-festivaalilla.
Tulku

Tulku on tietoisesti jälleensyntynyt buddhalainen opettaja. Tulku on valaistunut ja jälleensyntyy tähän maailmaan auttaakseen muita saavuttamaan valaistumisen. Tulkuja esiintyy tiibetinbuddhalaisissa perinteissä.
Ensimmäinen tulku oli Karmapa, joka on tähän mennessä ehtinyt 17. jälleensyntymään. Tunnetuin tulku lienee 14. dalai-lama. On arvioitu, että maailmassa olisi muutamia satoja tunnistettuja tulkuja.
Tulkujen tunnistamisessa käytetään erilaisia ennusmerkkejä. Usein edellinen (tai jokin varhaisempi) jälleensyntymä jättää jälkeensä kirjeen tai runon, jossa hän antaa ohjeet seuraajan etsimiseen. Näin toimi esimerkiksi ensimmäinen Karmapa, Düsum Khyenpa. Jotkut tulkut ilmoittavat henkilöllisyytensä hyvin nuorina tai tunnistavat edellisen jälleensyntymän oppilaita, opettajia, palvelijoita tai niille kuuluneita esineitä.
Titteleitä tulku ja lama käytetään joskus sekaisin. Ero on se, että lama on kuka tahansa tunnustettu opettaja, joka voi olla tulku tai sitten ei.
Tummakääminen

| Tummakääminen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Amoebozoa
Kaari::  Mycetozoa
Luokka::  Myxogastria
Lahko::  Stemonitales
Suku::  Stemonitis
Laji::  fusca
Kaksiosainen nimi
 Stemonitis fusca  Willd. 
Infobox OKNimi-testi OK: 
Tummakääminen (Stemonitis fusca) on limasieni, jonka tyypillinen kasvualusta on lahopuu. Se on yksi käämisten suvun (Stemonitis) kuudestatoista lajista. Tummakääminen on kosmopoliitti, ja se on Suomessakin yleinen koko maassa.
Tummakäämisen tunnusmerkkinä ovat isot, seepianruskeat sporangiot eli itiöpesäkkeet. Lajinmääritys varmistetaan toteamalla mikroskoopilla itiöiden pinnan piikkiriveistä muodostunut verkkokuviointi. Itiöiden läpimitta on 7–10 mikrometriä, ja joissakin itiöissä erottuu muuta itiötä vaaleampi ituhuokonen.
Aiheesta muualla

Kuvia tai muita tiedostoja aiheesta Tummakääminen Wikimedia Commonsissa
Tummalakihapero

| Tummalakihapero |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Haperot Russula
Laji::  atrorubens
Kaksiosainen nimi
 Russula atrorubens  Quél. 
 Euroopan maat, joissa lajia esiintyy
Katso myös
   Tummalakihapero Commonsissa 
Infobox OKNimi-testi OK: 
Tummalakihapero (Russula atrorubens syn. R. atropurpurea) on kupera tai laakealakkinen purppuranvärinen haperolaji. Lakin leveys on 4–8 senttimetriä. Sen 3–7 senttimetriä pitkä jalka on valkea ja vanhemmiten harmaantuva. Malto on valkoista. Sieni kelpaa ruoaksi, sillä maku on mieto tai vähän kirpeä. Heltat ovat kermanvalkoiset. Sieni kasvaa tammimetsissä melko harvinaisena. Laji on luokiteltu Suomessa elinvoimaiseksi.
Aiheesta muualla

Laji.fi: Tummalakihapero
Tuntex Sky Tower

| Tuntex Sky Tower |
| --- | --- |
 Tuntex Sky Tower
Tiedot
Sijainti:  Kaohsiung, Taiwan
Rakennettu:  1994–1997
Avajaiset:  1997
Käyttötarkoitus:  monikäyttö
Tila:  valmis
Yritykset
Arkkitehti:  C. Y. Lee
Omistaja:  Tuntex Group
Tekniset tiedot
Kerroksia:  85 + 5 maan alla
Kerrospinta-ala:  306 337 m²
Hissien määrä:  55
Kustannukset:  5 miljardia Taiwanin dollaria (noin 125 miljoonaa euroa)
Korkeus
Antenni:  347,5 m
Kattokorkeus:  347,5 m
Ylin kerros:  341,0 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tuntex Sky Tower tunnetaan myös nimillä T & C Tower ja 85 Sky Tower (kiin.: 高雄85大樓; pinyin: Gāoxióng bāshíwǔ dàlóu) on pilvenpiirtäjä Kaohsiungin kaupungissa Taiwanissa. Rakennuksen rakentaminen aloitettiin vuonna 1994 ja rakennus valmistui vuonna 1997. Valmistuessaan rakennus oli Taiwanin korkein, kunnes vuonna 2003 Taipei 101 ohitti sen korkeudellaan. Rakennus maksoi valmistuessaan noin 5 miljardia Taiwanin dollaria (noin 125 miljoonaa euroa).
Rakennuksen on suunnitellut kiinalainen arkkitehti C. Y. Lee. Rakennus on rakennettu muistuttamaan kiinalaista kirjainta Kao tai Gao 高, joka tarkoittaa pitkää.
Käännös suomeksi